NaiveNeuron/SloPal huggingface dataset:
Jurinová, Erika, poslankyňa NR SR (2017-04-07):
Ďakujem pekne. No áno, pán poslanec, aj mňa uráža váš spôsob komunikácie, uráža ma aj váš spôsob života, nie je to v poriadku, ale v tom klamaní máte úplnú pravdu. Pre spoločnosť je prijateľnejší človek, ktorý klame, ako ten, ktorý dokáže otvorene hovoriť pravdu. Je to fakt na zamyslenie.
P. Hrušovský, predseda NR SR: (2004-10-20):
(Hlasovanie.) 142 prítomných, 1 za, 89 proti, 50 sa zdržalo, 2 nehlasovali. Neschválili sme bod 12.
Hrnčiar, Andrej, podpredseda NR SR (2018-06-19):
Vyhlasujem všeobecnú rozpravu za skončenú. Chce zaujať stanovisko, záverečné slovo pán minister? Nech sa páči.
Hrnčiar, Andrej, podpredseda NR SR (2017-10-18):
Pán poslanec Blanár.
Hrnčiar, Andrej, podpredseda NR SR (2016-10-19):
Takže dávam hlasovať o skrátení lehoty. Prosím, prezentujme sa a hlasujme. (Hlasovanie.) Prítomných 142, za 120, proti 2, zdržalo sa 20. Konštatujem, že sme návrh schválili.
Krajniak, Milan, minister práce, sociálnych vecí a rodiny SR (2021-12-03):
Vážený pán podpredseda, vážené dámy a páni, vzhľadom na to, že vrcholí akurát táto vlna pandémie, a nechceli sme, aby na prelome rokov tí, ktorí boli zvyknutí žiadať o pomoc, či už na seba ako SZČO, alebo na svojich zamestnancov, museli uprostred pandémie sa učiť vlastne novému formálnemu postupu, tak sme sa rozhodli navrhnúť vám, aby sme o dva mesiace posunuli spustenie toho trvalého kurzarbeitu, aby ešte prvé dva mesiace budúceho roku mohli žiadatelia postupovať spôsobom, na ktorý sú doteraz zvyknutí. A súčasne by som chcel aj týmto upozorniť všetkých žiadateľov, že v prípade, ak budú žiadať o pomoc za január alebo za február budúceho roka, v budúcom roku samozrejme, a úhrn ich doterajších požadovaných platieb, ktoré dostali, bude väčší ako 250-tisíc alebo jednorazovo to bude viac ako 100-tisíc, budú musieť byť zapísaní ako partneri verejného sektora v registri partnerov verejného sektora. Hovorím to preto teraz, aby sa mohli na to pripraviť, aby mali dostatočnú dvojmesačnú lehotu na to, aby si potrebné formality vybavili. Ďakujem.
V. Veteška, podpredseda NR SR: (2004-10-27):
J. Cuper, poslanec: Pán predsedajúci, žiadam, aby mi boli dané nové dve minúty a pána Mikloška, pána Miklušičáka... (Ruch v rokovacej sále.)
R. Šipoš, poslanec: (2002-05-16):
Vážený pán predsedajúci, odporúčam, aby ste otvorili rozpravu k tomuto bodu.
Zmajkovičová, Renáta, podpredsedníčka NR SR (2012-06-20):
S faktickými poznámkami dvaja poslanci. Uzatváram možnosť faktických poznámok. Nech sa páči, pán poslanec Baláž.
Grendel, Gábor, podpredseda NR SR (2023-06-27):
Otváram rozpravu, do ktorej som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Pán podpredseda Pčolinský ako jediný. Takže končím možnosť prihlásiť sa ústne do rozpravy. Nech sa páči, pán poslanec, máte slovo.
Ledecký, Vladimír, poslanec NR SR (2021-12-10):
Pán predsedajúci, dajte hlasovať o návrhu uznesenia v znení, ako je uvedené v materiáli, v tlači 806, a to, že Národná rada Slovenskej republiky a) berie na vedomie vzdanie sa funkcie člena Dozornej rady Sociálnej poisťovne Eduarda Hagaru k 30. septembru 2021, zástupcu navrhnutého vládou Slovenskej republiky podľa § 123 ods. 17 písm. b) zákona 461/2003 Z. z. o sociálnom poistení v znení neskorších predpisov a b) zvolila podľa § 123 ods. 4 zákona č. 461/2003 Z. z. o sociálnom poistení v znení neskorších predpisov za člena Dozornej rady Sociálnej poisťovne zástupcu navrhnutého vládou Slovenskej republiky Jána Mikulíka, ktorého funkčné obdobie začína platiť dňom zvolenia.
Paška, Pavol, predseda NR SR (2012-10-16):
Hlasujeme. Odporúčanie je schváliť. (Hlasovanie.) 138 prítomných, 94 za, 44 sa zdržalo. Schválili sme vládny návrh novely zákona č. 217. Dámy a páni, odhlasovali sme prerokované body. Chcem vás ešte požiadať o súhlas, aby sme zajtra o 11.00 hod. nehlasovali a hlasovali o prerokovaných bodoch len o 17.00 hodine. A zároveň zvolávam na zajtra na 11.00 hodinu poslanecké grémium. Je súhlas? Áno. Ďakujem pekne. Vyhlasujem krátku prestávku do 17.33 hod. a budeme pokračovať prvým čítaní o vládnom návrhu, ktorý prerokovávame v skrátenom legislatívnom konaní. (Krátka prestávka.) (Po prestávke.)
Pellegrini, Peter, predseda vlády SR (2019-09-13):
Ďakujem. Využijem, aby som ešte raz pripomenul. Pani štátna tajomníčka je už bývalou štátnou tajomníčkou. Odišla zo svojej pozície, a preto už sme ju potom nemali ako odvolať, lebo odvolať niekoho, kto už na stoličke nesedí, sa nedá nielen na Slovensku, ale asi v žiadnej inej krajine. Preto opakujem ešte raz, pani štátna tajomníčka nesedí viac na svojej stoličke. A že sa tak nestalo vo vysnívaný dátum a termín pána Matoviča alebo pána Hegera, to je nie môj problém. To je skôr váš problém, že sa vám nenaplnili vami stanovené termíny. Pre mňa je podstatné, že pani štátna tajomníčka na stoličke nesedí. Odišla. Keby nebola odišla, potom by sme mohli hodnotiť, aký by to malo ďalší vývoj. Ale dnes je toto jeden jediný fakt a o ostatných veciach, páni kolegovia a panie kolegyne, môžte hovoriť v mojom prípade len v mi-nu-lom čase, ak sa niečo dialo. Pretože ešte raz opakujem, ľudia sú vo väzbe, ľudia sú vyšetrovaní, vyšetrovaní sú aj ďalší. Dokonca môžme použiť aj prípad pani štátnej tajomníčky, že nikto nedrží nad nikým ochrannú ruku, pretože ak by asi niekto držal nad ňou ochrannú ruku, tak si nedovolí ani voči nej urobiť úkony zaistenia veci a odobrať mobilný telefón. Aj to svedčí, že platí počas môjho vládnutia, padni, komu padni, bez ohľadu na to, či je to naša štátna tajomníčka, či nie. Ale ešte raz. Za vládu mám zodpovednosť ja. A za odchod ľudí ja. A bude sa to diať vždy tak, ako treba, ale nie tak, ako si to želá pán Matovič alebo jeho súpútnik Heger, ktorý tu už jediný s ním zostáva, aby to tu s ním nejakým spôsobom zvládal. Ďakujem.
Dostál, Ondrej, poslanec NR SR (2022-02-03):
Ja, ako som už povedal, považujem za zaujímavý, zaujímavý pokus otvoriť debatu, tento návrh, a teda legitímne kladenie otázok, čo všetko musí byť regulované, a to je aj debata na iné oblasti, že čomu musí podliehať a akej regulácii. Ale chcel by som reagovať na niektoré argumenty pána poslanca Kremského, lebo tak ako sa nestotožňujem so všetkými bodmi kritiky, tak sa nestotožňujem ani so všetkými argumentmi pána predkladateľa, napríklad že vyštudovaný právnik nemôže robiť nič. No tak tak to nie je, môže sa stať koncipientom, ak chce robiť advokáta, môže sa zamestnať ako právnik, to nie je zakázané. A myslím si, že tí, čo sa rozhodujú študovať právo, tak sa rozhodujú s vedomím, že aké majú po skončení školy možnosti. Dostupnosť právnych služieb tiež si nemyslím, že by bol nejaký zásadný problém. Advokátov je dostatok. To, že sa sťahujú zmluvy z internetu, no tak to sa naozaj budú aj v budúcnosti sťahovať, lebo stiahnuť službu, teda zmluvu z internetu je lacnejšie, ako zaplatiť nielen advokáta, ale aj potenciálneho živnostníka. Že sa ľudia nechcú obracať na súdy, tak zrovna súdy sú asi tá posledná vec, kde by sme mali uvažovať o nejakom uvoľňovaní toho režimu, lebo keď ide o nejaké poradenstvo alebo konzultácie, tak tam si to viem predstaviť a tam ako je úplne v poriadku sa baviť o tej miere. A teda prípadná úprava v druhom čítaní, no keby sme tam zavá... doplnili etický kódex z poistenia, konflikt záujmov, no asi by to už nebola celkom len živnosť, ale vyžadovalo by to nejakú zložitejšiu reguláciu. Tak preto hovorím, že otázky sú v poriadku, ale tá forma asi nie je celkom, úplne okej.
Pčolinský, Peter, podpredseda NR SR (2022-10-25):
Ďakujem pekne. Dávam teraz slovo spoločnému spravodajcovi z výboru pre vzdelávanie, vedu, mládež a šport, pánovi predsedovi školského výboru Richardovi Vašečkovi, aby informoval Národnú radu o výsledku rokovania výboru o tomto návrhu zákona, aby odôvodnil návrh a stanovisko gestorského výboru.
Jurinová, Erika, podpredsedníčka NR SR (2015-04-23):
Ďakujem, pán poslanec. Na vaše vystúpenie sú štyri faktické poznámky. Uzatváram možnosť prihlásiť sa. Nech sa páči, pán poslanec Muňko.
Novotný, Viliam, poslanec NR SR (2014-11-08):
Ďakujem pekne. Pán minister Kaliňák, zákaz zisku, ktorý presadila vláda Roberta Fica, bol protiústavný. Rozhodol tak Ústavný súd Slovenskej republiky. A vy veľmi dobre viete ako právnik, že Národná rada mala 6 mesiacov na to, aby dala tie veci do súladu s Ústavou Slovenskej republiky. My sme tak aj urobili. Ale to ste zabudli vo vašom výpočte povedať, že pre prehratú medzinárodnú arbitráž majú daňoví poplatníci v tejto krajine zablokovaných 29,5 mil. eur v Luxemburgu a ďalších skoro 20 mil. eur nás stáli právnici, ktorí v tom zastupovali Slovenskú republiku, pričom nakoniec prehrali. Pán minister Kaliňák, hovorili ste o poplatkoch v zdravotníctve. Tam v roku 2005 vychádzali priemerné hotovostné platby na jedného občana Slovenskej republiky vo výške 125 eur, vy ste zrušili dvadsaťkorunáčky a päťdesiatkorunáčky. A v roku 2009 na konci prvej Ficovej vlády to už bolo 215 eur na jedného občana. Dnes občania doplácajú skoro štvrtinu všetkých peňazí v zdravotníctve a vy hovoríte o bezplatnom zdravotníctve. Pán minister Kažimír zavádza registračné pokladnice, chce zdaňovať bezplatné zdravotníctvo, poplatky, ktoré vraj neexistujú. Ale poďme k veci. Vy ste povedali, že pán premiér konal už len pri podozrení z predraženého tendra v piešťanskej nemocnici. A prečo pán premiér nekonal vtedy, keď päť dní nelietali záchranárske vrtuľníky v septembri minulého roku? Vtedy vy ste to tu vehementne obhajovali a nič sa nestalo, nikto nechybil. Pritom aj prokuratúra konštatovala, že nebola zabezpečená neodkladná zdravotná starostlivosť na dvoch staniciach vrtuľníkovej záchrannej zdravotnej služby, a nič ste neurobili. Prečo dnes koná pán premiér tak rýchlo? Prečo vláda koná dnes tak rýchlo? Je to preto, že sa tu nejedná o kúpu jedného predraženého cétečka, ale o vážne podozrenia z tunelovania slovenského zdravotníctva nominantmi strany SMER. A vy to dobre... (Prerušenie vystúpenia časomerom.)
Paška, Pavol, predseda NR SR (2014-07-10):
Pán poslanec Viskupič.
Hort, Milan, podpredseda NR SR (2011-02-10):
Ďakujem pekne. Slovo má pán poslanec Ján Senko, ktorý nás bude informovať ako spoločný spravodajca z výboru pre kultúru a médiá o výsledku rokovania výborov a odôvodní návrh a stanovisko gestorského výboru. Pán poslanec, nech sa páči.
Laššáková, Jana, podpredsedníčka NR SR (2012-10-18):
Na vystúpenie pána poslanca s faktickou poznámkou sa hlási pán poslanec Fronc. Končím možnosť prihlásiť sa s faktickými poznámkami. Nech sa páči, pán poslanec.
Laššáková, Jana, podpredsedníčka NR SR (2013-03-25):
Pán poslanec Viskupič, nech sa páči. Nemáte zase kartu zasunutú, pán poslanec. Kvôli vám sme čakali. A teraz, nech sa páči.
Galek, Karol, poslanec NR SR (2017-12-12):
Janka, iba by som naviazal na to, čo si povedala, pretože tu to vypočutie sme mali práve v rámci výboru pre hospodárske záležitosti. Oslovili sme ako výbor všetkých, všetky poslanecké kluby a chceli sme, aj aby nám kandidátov predložili zamestnávateľské združenia, obchodné komory, ale, bohužiaľ, aj práve kvôli tomu nastaveniu toho zákona, tak ako ty si povedala, že tá paradoxná situácia, kedy na, do nezávislého orgánu, úradu, do Regulačnej rady majú takýchto ľudí navrhovať politici, tak mnohí odborníci naozaj sa zľakli. Jednoducho povedali, prečo ja by som si mal špiniť to svoje meno práve tým, že sa previažem s nejakým politikom, a z tohto dôvodu si dovolím súhlasiť a potvrdiť, že tu budeme musieť asi urobiť ešte veľa, veľa legislatívnej práce, a netýka sa toto iba Regulačnej rady alebo regulačného úradu, kde dokonca dneska máme takisto na jeho čele politika, opäť nezávislý úrad, ktorý rozhoduje o cenách. Jednoducho je to, je to kontraproduktívne a takýchto orgánov, ktoré by mali fungovať ako nezávislé, bohužiaľ, na Slovensku máme veľmi veľa. Takže keď chceme naozaj mať odborníkov, odborníkov, ktorí sa tejto svojej oblasti venujú, sú v nej dobrí, tak zbytočne ich nemažme nejakým tým politickým blatom.
P. Hrušovský, predseda NR SR: (2004-06-23):
L. Polka, poslanec: Vážený pán predseda, dámy a páni, dovoľte, aby som vás oboznámil so správou, parlamentná tlač 710a, o výsledku prerokovania návrhu na vyslovenie súhlasu Národnej rady Slovenskej republiky s pristúpením Slovenskej republiky k Zmluve medzi štátmi, ktoré sú zmluvnými stranami Severoatlantickej zmluvy, vzťahujúcej sa na status ich ozbrojených síl. Výbor Národnej rady Slovenskej republiky pre obranu bezpečnosť ako gestorský výbor k návrhu na vyslovenie súhlasu Národnej rady s pristúpením Slovenskej republiky k zmluve, k citovanej zmluve, vzťahujúcej sa na status ozbrojených síl, podáva Národnej rade Slovenskej republiky túto správu výborov: Predseda Národnej rady Slovenskej republiky svojím rozhodnutím č. 726 z 26. mája 2004 pridelil návrh na vyslovenie súhlasu Národnej rady Slovenskej republiky s pristúpením Slovenskej republiky k zmluve SOFA, vzťahujúcej sa na status ozbrojených síl, na prerokovanie týmto výborom: Ústavnoprávnemu výboru NR a Výboru Národnej rady Slovenskej republiky pre obranu a bezpečnosť ako gestorskému. Oba výbory Národnej rady Slovenskej republiky predmetný materiál prerokovali a odporúčajú Národnej rade Slovenskej republiky podľa čl. 86 písm. d) Ústavy Slovenskej republiky, po prvé, vysloviť súhlas so Zmluvou medzi štátmi, ktoré sú zmluvnými stranami Severoatlantickej zmluvy, vzťahujúcej sa na status jej ozbrojených síl, a s pristúpením Slovenskej republiky k tejto zmluve, po druhé, rozhodnúť, že ide o medzinárodnú zmluvu podľa čl. 7 ods. 5 Ústavy Slovenskej republiky, a táto zmluva má prednosť pred zákonmi. Výbor Národnej rady Slovenskej republiky pre obranu a bezpečnosť v súlade s rozhodnutím predsedu Národnej rady Slovenskej republiky schválil návrh na uznesenie Národnej rady, ktoré je prílohou tejto správy. Prosím, pán predseda, aby ste otvorili rozpravu k tomuto materiálu.
Kuriak, Milan, poslanec NR SR (2022-12-22):
Hlasovali sme o pozmeňujúcich a doplňujúcich návrhoch podaných v rozprave. Dajte, prosím, hlasovať o tom, že prerokovaný návrh zákona prerokujeme v treťom čítaní ihneď.
Kollár, Boris, predseda NR SR (2022-11-09):
Ďakujem, otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Ak nie, vyhlasujem všeobecnú rozpravu za skončenú. Ale predtým som ešte zachytil pána poslanca Tarabu, takže už je uzavretá možnosť, a vystúpi teraz pán poslanec Taraba. Nech sa páči.
M. Hort, podpredseda NR SR: (2009-09-08):
Spravodajcom k tomuto návrhu zákona je pán poslanec Boris Hradecký, ktorého navrhol gestorský výbor pre financie, rozpočet a menu. Prosím ho teraz, aby uviedol úvodnú spravodajskú informáciu.
Tomanová, Viera, poslankyňa NR SR (2012-05-15):
Ďakujem pekne, pani predsedajúca. Vážený pán Mikloško, musím povedať, že v programovom vyhlásení je jednoznačne stanovená úloha vypracovať nový národný program ochrany starších ľudí, jednoznačne, čiže je to zamerané na starších ľudí a nie je pomiešaná starostlivosť o seniorov so starostlivosťou o ťažko zdravotne postihnutých, aj keď sa to prelína. Nuž, pani Nicholsonová, odpusťte, pre rómske komunity ste neurobili nič za 20 mesiacov, premrhali ste 26,5 mil. eur vyčlenených, ktoré som nechávala, keď som odchádzala z postu ministerky, na riešenie problémov rómskych komunít, 26,5 mil. eur, to je trištvrte miliardy Sk. Nič z nich nie je a všetky peniaze sú vyčerpané. Do tla ste vyčerpali peniaze na technickú asistenciu, do tla. Som zvedavá, z čoho bude potrebné riešiť odmeňovanie zamestnancov na Európskom sociálnom fonde. Takto by som mohla hovoriť o mnohých neefektívnych projektoch, spomeniem len jeden z nich, E-pay karty, na 6 rokov, 10 mil. eur na karty, ktorými ste chceli dať zarobiť jedine nejakej firme, ktorá ich chcela vyrobiť, pretože už dávno platí v zákone, že tie rodiny, ktoré nečerpajú peniaze v súlade so zákonom, ktoré dostávajú v rámci dávky, majú osobitných príjemcov, kde sú v týždenných, dvojtýždenných intervaloch rozpúšťané alebo kde je priamo nakupované, pretože je možné poskytnúť aj vecnú pomoc alebo finančnú pomoc zo strany obcí. Obce dokonca na osobitného príjemcu môžu najať aj inú neziskovú organizáciu a podobne. A veľmi stručne. Prosím, pani Nicholsonová, chcem vidieť analýzu vytvorených 50 000 pracovných miest v nadväznosti na novelu Zákonníka práce účinnú od 1. septembra minulého roku. Prosím vás, nehovorte tu hlúposti.
Pellegrini, Peter, predseda NR SR (2023-11-15):
Ďalšou v poradí vystúpi pani poslankyňa Remišová. Nie je v sále, prepadá jej poradie. Pán poslanec Vašečka. Nie je v sále, prepadá mu poradie. Pán poslanec Šipoš, nie je v sále, prepadá mu poradie. Ďalšou vystupujúcou, ak je v sále, je pani poslankyňa Števulová. Nech sa páči. A pripraví sa pán poslanec Spišiak.
Žiga, Peter, podpredseda NR SR (2023-12-14):
Pán poslanec Hargaš.
M. Vášáryová, poslankyňa: (2009-02-03):
Ja by som chcela podporiť pána Janiša v jednom. Každý, kto sledoval ekonomické fórum v Davose a pozorne si vypočul – a vždy sa to veľmi oplatí – ruského prezidenta Putina, čo hovoril o energetike a čo hovoril o tom, čo spôsobilo plynovú krízu, sa musí zamyslieť. Znovu zdôrazňujem, že keď vystúpil na bezpečnostnom fóre v Mníchove Putin v roku 2000 a vyhlásil, na čo bude používať svoje energetické suroviny a akým spôsobom obmedzí sprostredkovateľov, ako aj tranzity cez iné krajiny, my niektorí sme si to všimli, ale nie vždy to brali ako bernú mincu. Dnes v Davose povedal, že plynárenskú krízu spôsobili Spojené štáty americké a Európska únia. Upozorňujem na tento jeho prejav z Davosu. A len tak mimochodom, či nebude plynová kríza do štyroch, piatich rokov? Ona môže byť do dvoch týždňov, pretože Poľsko stále nemá plyn, už dva týždne.
P. Hrušovský, predseda NR SR: (2005-05-13):
Nech sa páči, pán minister.
Glváč, Martin, podpredseda NR SR (2017-12-12):
Ďakujem. Reakcia nie je. Vyhlasujem všeobecnú rozpravu za skončenú. Pán navrhovateľ? Nie. Pán spravodajca? Nie. Prerušujeme rokovanie o tomto bode programu. Ďalším bodom programu je prvé čítanie o návrhu skupiny poslancov na vydanie zákona, ktorým sa mení a dopĺňa zákon č. 245/2008 Z. z. o výchove a vzdelávaní a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov. Návrh zákona má tlač 767, návrh na jeho pridelenie na prerokovanie výborom je v rozhodnutí 791. Dávam slovo poslankyni Adriane Pčolinskej, aby návrh zákona uviedla, nech sa páči. [Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov , tlač 767.]
Tomáš, Erik, poslanec NR SR (2017-12-08):
Pani poslankyňa, ja chcem tiež poďakovať za tento príspevok, vecný príspevok, podobne ako všetky vaše aj na výbore pre sociálne veci. Len jedno konštatovanie, aký to rozdiel medzi vami, ale aj inými vašimi kolegami, ako napríklad pán Heger, a vaším lídrom Igorom Matovičom, ktorý musí za každú cenu proste aj pri takejto téme urobiť divadlo. Ďakujem.
V. Veteška, podpredseda NR SR: (2005-05-11):
Pán poslanec, nech sa páči, máte slovo.
Laurenčík, Milan, podpredseda NR SR (2021-02-05):
Faktickú poznámku má aj pán poslanec Karol Kučera. Nech sa páči.
Laššáková, Jana, podpredsedníčka NR SR (2014-10-21):
Na vystúpenie pána poslanca nie sú faktické poznámky. Teraz dávam možnosť prihlásiť sa do rozpravy ústne. Do rozpravy ústne sa hlási pán poslanec Bobík. Končím možnosť prihlásiť sa do rozpravy ústne. Nech sa páči, pán poslanec, máte slovo.
M. Číž, podpredseda NR SR: (2007-11-29):
S faktickými poznámkami – pán poslanec Mikuš, Vášáryová, Galbavý, Jureňa, Novotný, Frešo Pavol. To je všetko, uzatváram možnosť prihlásiť sa s faktickou poznámkou. A slovo má pán poslanec Mikuš.
Žiga, Peter, podpredseda NR SR (2024-09-25):
Prosím, prezentujme sa a hlasujme. (Hlasovanie.) 141 prítomných, 79 za, 62 sa zdržalo. Konštatujem, že sme návrh schválili a tento návrh zákona prerokujeme v druhom čítaní. Pristúpime k hlasovaniu o pridelení výborom a určení gestorského výboru, ako aj lehoty na jeho prerokovanie. Nech sa páči, pán spravodajca.
Burian, Jozef, poslanec NR SR (2018-09-12):
Pán predsedajúci, dajte hlasovať o zvolení Ota Nevického za zástupcu reprezentatívneho združenia zamestnávateľov do Dozornej rady Sociálnej poisťovne na funkčné obdobie, ktoré začína plynúť odo dňa zvolenia na schôdzi Národnej rady Slovenskej republiky.
Sulík, Richard, poslanec NR SR (2022-09-20):
Ďakujem pekne. Dobrý deň prajem, kolegovia, po dlhšej dobe. Pán Tomáš, tak vám sa ujde moja prvá faktická poznámka. A jednak teda chcem povedať môj názor, ale potom aj dôležitejšie veci. Po prvé, áno, ako ste hovorili, a preto reagujem, lebo ste ma spomenuli, môj osobný názor je ten, že referendum je správna vec, ja by som referendom dovolil aj volebné obdobie skrátiť a takisto myslím, že občania majú mať možnosť, keď boli evidentne oklamaní vo voľbách volebnými sľubmi a týka sa to, myslím si, že viacerých strán, tak mali by mať možnosť povedať, no moment, toto sme si nezvolili a chceme to zmeniť. Koniec koncov to referendum má veľmi vysoké bariéry. Však už to všetci dobre vieme. 50 percent voličov prišlo iba jedenkrát a tých referend bolo, pokiaľ viem, tak osem. No ale teraz tá dôležitá vec. Okrem teda môjho osobného názoru sú ešte aj iné veci veľmi dôležité a tu v parlamente jedna je určite dôležitejšia, a to je jednota klubu, tak pán Tomáš, ale aj, aj tí, ktorí to predkladajú, berte, prosím vás, na vedomie, my v tomto prvom čítaní budeme hlasovať za, máme ale vlastný pozmeňovací návrh, ktorý si myslíme, že právne čistejším spôsobom plní ten účel, aby parlament sa mohol rozpustiť, aby mohli byť predčasné voľby, a ako budeme hlasovať v druhom čítaní, teraz vám neviem povedať, preto lebo jedna vec je osobný názor a druhá vec je jednota klubu. Tak toto, prosím vás, berte na vedomie.
Pellegrini, Peter, predseda NR SR (2014-11-26):
Vážené panie poslankyne, páni poslanci, poprosím vás o kľud v rokovacej sále. Rád by som pokračoval v rokovaní. Poprosím pána ministra zdravotníctva, aby zaujal miesto predkladateľa, a po jeho príchode môžeme pokračovať v rokovaní. (Reakcia z pléna.) Že pán minister je už tu. Skončili sme pánom poslancom Beblavým, ďalším písomne prihláseným do rozpravy je pán poslanec Chren. Nech sa páči, pán poslanec, máte slovo. Poprosím aj spravodajcu, aby zaujal miesto spravodajcu a pokračoval v rokovaní. (Ruch v sále.) A poprosím o kľud v rokovacej sále. Tí, čo majú záujem, prosím, aby zostali na rokovaní, tí, čo nie, aby opustili rokovaciu sálu a nerušili rečníka, ktorý ide práve vystúpiť. Ďakujem pekne.
Grendel, Gábor, podpredseda NR SR (2021-06-30):
Pán poslanec Ján Ferenčák.
M. Číž, podpredseda NR SR: (2008-09-23):
návrhu poslancov Národnej rady Slovenskej republiky Pavla Pašku a Miroslava Číža na vydanie zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov , parlamentná tlač 647, spoločná správa výborov 647a. Slovo má predseda Národnej rady Pavol Paška. Prosím ho, aby návrh zákona odôvodnil.
Paška, Pavol, predseda NR SR (2013-01-31):
Hlasujeme o návrhu nepokračovať v rokovaní. (Hlasovanie.) 139 prítomných, 60 za, 79 proti. Návrh sme neschválili.
Poliačik, Martin, poslanec NR SR (2015-03-11):
Ďakujem za reakcie, aj pánovi Blanárovi, aj pánovi Baškovi. No, vy máte, vy máte tú výhodu oproti mne, že máte všetky dáta pohromade. Ja môžem vychádzať iba z verejne prístupných dát, napríklad tá informácia o tých prvých triedach je niečo, k čomu ja sa nemám ako dostať. Len nechápem potom, že kto sú tí absolventi tej školy, ktorí vykazujú vlastne tak dobré výsledky? Je to ako keby prirodzene umierajúca škola, že ona iba dovychováva absolventov? Alebo jej tam prichádzajú decká do druhých a tretích ročníkov? No, rád si to nechám vysvetliť, Juraj, ako veľmi ma to zaujíma. Čo sa týka tých, tých ostatných vecí, to jest vzťahu tých študentov a zamestnávateľa, tak napríklad ten príklad, ktorý dala pani Rošková, jednoznačne ukazuje, že už za súčasných podmienok tie trhové princípy fungujú, že tam existuje proste jedna poctivá komunikácia medzi firmou a tou školou a bez toho, aby bol uzákonený vlastne tento zákon, tak že sa dajú nastaviť a že to funguje. To, to bolo spomenuté presne v tej podobe, ako by to ideálne fungovalo, že to nereguluje štát, ale že to je zmluvnou slobodou medzi školou a súkromným investorom, keď to tak nazveme, ktorý investuje do toho, aby mal budúcu pracovnú silu. Len my musíme myslieť na, na najhoršie možné scenáre. A myslím si, že pri najhoršom možnom scenári by sme sa mali oveľa viacej snažiť ochraňovať to decko, toho študenta, ako by sme sa mali snažiť chrániť pozíciu toho zamestnávateľa. Lebo vrátim sa ešte raz k tej otázke, ktorú som dával v prvom čítaní, pre koho tu vzdelávanie je? A ja som presvedčený o tom, že tu je oveľa viacej pre decká ako pre zamestnávateľov a trh práce.
Senko, Ján, poslanec NR SR (2010-12-09):
... s odporúčaním gestorského výboru schváliť.
A. Belousovová, podpredsedníčka NR SR: (2007-02-06):
S reakciou na vystúpenie pani poslankyne sa s faktickými poznámkami prihlásili pán poslanec Halecký, pán poslanec Bačík. Uzatváram možnosť prihlásiť sa s faktickými poznámkami. A dávam slovo pánovi poslancovi Haleckému.
Beblavý, Miroslav, poslanec NR SR (2012-12-05):
Posledná minúta môže byť?
M. Fronc, minister školstva SR: (2003-05-22):
Vážená národná rada, vážený pán poslanec, tak ako hovoríte, škola v prírode  v obci Petkovce nie je vedená v zmysle § 6 zákona 542 v znení neskorších predpisov v sieti škôl a školských zariadení. Zo siete škôl a školských zariadení bola vyradená 31. 8. 1998, a teda nie je školským zariadením ani podľa zákona č. 29 o sústave základných a stredných škôl, známeho ako školský zákon. Dňom 1. 7. 2002 nadobudol účinnosť zákon č. 416 o prechode niektorých pôsobností z orgánov štátnej správy na obce a na vyššie územné celky v znení neskorších predpisov, v zmysle ktorého zriaďovateľská funkcia k školám v prírode prešla na príslušný vyšší územný celok. V tomto prípade však, ako už bolo uvedené, predmetná škola v prírode nie je vedená v sieti škôl a školských zariadení, v dôsledku čoho budova bývalej školy v prírode zostala naďalej v pôsobnosti okresného úradu. Hospodárenie okresných úradov vrátane správy nehnuteľností a nakladanie s nimi upravuje zákon č. 222 v znení neskorších predpisov, v zmysle ktorého o prípadnom prechode vlastníctva k nehnuteľnosti z vlastníctva okresného úradu do vlastníctva obce alebo o prípadnom nájme nehnuteľnosti pre potrebu inej právnickej osoby môže rozhodnúť len tento okresný úrad. Z uvedeného teda vyplýva, že v súčasnosti nie je v možnostiach ministerstva školstva rozhodovať o spôsobe a nakladaní s majetkom v správe okresného úradu, a to ani v tom prípade, ak by išlo o majetok, ktorý slúži na výchovno-vzdelávací proces a činnosti s ním súvisiace. O zriadení správy k tomuto majetku, resp. prechode vlastníctva k tejto nehnuteľnosti zo správy okresného úradu môže rozhodnúť len okresný úrad, samozrejme, za predpokladu dodržania príslušných ustanovení zákona č. 222/1996 Z. z. Ďakujem. Z. Martináková, podpredsedníčka NR SR: Pán poslanec Ďaďo, chcete reagovať? V. Ďaďo, poslanec: Pán minister, ďakujem za odpoveď. Aj keď v podstate problém Petkoviec sme týmto nevyriešili, budem jednak občanov informovať, pretože je to dosť závažný problém a jednak budeme musieť urobiť aj z našej strany smerom k iným rezortom také kroky, kde tento problém dokážu vyriešiť, pretože je zbytočné nechať taký objekt, aký je v Petkovciach, bez využitia. Ďakujem vám.
Kamenický, Ladislav, poslanec NR SR (2023-01-26):
Ďakujem pekne. Ja pána poslanca Borisa Suska považujem za fakt odborníka vo svojej oblasti. A som rád, že takýchto ľudí v strane SMER máme. A ďakujem aj za to, že si vysvetlil vlastne, aké kompetencie táto vláda má a aké nemá. A očividne sa tu proste robia veci, ktoré sú, nie sú v súlade s ústavou. Ja chápem, že keď tu budeme teraz riešiť všetko tak, že niekto niečo urobí a vie dopredu, že to nie je tak, ako by sa to malo robiť. A potom to budeme stále dávať na Ústavný súd, aby to preskúmaval, tak tento štát nebude nikdy, nikdy fungovať. Takže a jednoznačne vyplýva z toho, že keď proste prezidentka odvolala túto vládu, tak táto vláda by sa mala snažiť čím skôr vyvolať predčasné voľby, aby nová vláda dostala plné kompetencie. O tomto to celé je. Takže preto opakujem, 27. mája je prvý možný termín, aby sa od dnešného dňa alebo od utorka, kedy budeme hlasovať, kedy sa môžu konať predčasné voľby a ja by som bol veľmi rád, ak by to ostatní podporili. Ďakujem pekne.
Mičovský, Ján, poslanec NR SR (2022-09-23):
Ďakujem. Ďakujem za slovo, pán predseda, ďakujem aj za tú reč, ktorá sa tu vedie ohľadom nie tak pozemkového fondu, ale aj samotného pána generálneho riaditeľa Jána Marosza. Všetci máme svoju histórii, svoje príbehy a má ju aj pán generálny riaditeľ. Ja sa tak trocha aj hrdo hlásim k tomu, že bol som možno ten človek, ktorý ho pre politiku v OĽANO, v protikorupčnom hnutí, objavil a získal. Pamätám si na časy, keď nemohol tušiť ani on, že bude generálnym riaditeľom, ani ja, že sa dostaneme niekde až tak ďaleko, keď dokázal veľmi veľkou občianskou odvahou, ktorú bolo treba prejaviť, napokon dnes budeme ešte o tej odvahe rozprávať, lebo budeme tu mať za chvíľočku správu úradu pre boj proti korupcii a ochranu oznamovateľov. Prejavil ju a ja mu za to chcem aj tu poďakovať. To, že je dneska tam a že dnes sú s ním spájané tie hodnotenia, ktoré tu zaznievajú, tak je to zásluha jeho charakteru, jeho odvahy a je veľmi dobré, že takíto ľudia sú práve tam, kde sú, ako v jeho prípade. Potrebujeme ich ako soľ. A ja v tomto príspevku ti chcem, pán generálny riaditeľ, poďakovať za všetko, čo si doteraz urobil a aj za to, že vo svojom pôsobení nesedíš len za stolom, ale problémové prípady napriek tomu, že ich je tak veľa ideš si preveriť priamo do terénu. Raz vidieť je lepšie ako 10-krát počuť, lebo informácií je veľa a obdivujem ťa, že to takto dokazuješ a držím ti palce. Ďakujem.
M. Hort, podpredseda NR SR: (2009-04-21):
Poprosím poslancov, ktorí telefonujú v rokovacej sále, keby tak urobili mimo rokovacej sály. Ďakujem pekne. Teraz pani poslankyňa Sabolová bude reagovať na faktické poznámky.
Paška, Pavol, predseda NR SR (2013-05-15):
(Hlasovanie.) 146 prítomných, všetci boli za. Máte súhlas, pán spravodajca.
Gröhling, Branislav, poslanec NR SR (2016-04-21):
Martin, ďakujem ti veľmi pekne. Som veľmi rád, že som ťa stretol, že môžem s tebou spolupracovať, a som rád, že si vyslovil aj to, že treba sledovať aj to šťastie a spokojnosť mladých ľudí, aj učiteľov v tom školstve. Určite k tomu ale pridajme to, o čom stále debatujeme, že treba sledovať aj uplatnenie absolventov po ukončení toho štúdia. A určite sledujme, aj ako sa budú využívať celkove tie investície, ktoré sa plánujú dať do toho školstva. My potrebujeme reálne čísla, s ktorými môžeme robiť, a tie nám RIS-ka ako rezortný informačný systém nedáva. Ja som veľmi rád, že si spomenul aj racionalizáciu a optimalizáciu siete škôl. Aj v tejto sále sú zriaďovatelia škôl. No ja sa ich teda pýtam, že či sú pripravení podporiť aj pána ministra a podporiť celé to zlučovanie a zrušenie škôl. Ale treba aj vysloviť, pán minister, že či vy ste pripravený, že keď bude tá racionalizácia siete škôl, že či sa budú racionalizovať aj priamo riadené organizácie ministerstva školstva. Ďakujem.
Paška, Pavol, predseda NR SR (2012-10-26):
(Hlasovanie.) 132 prítomných, 78 za, 1 proti, 52 sa zdržalo, 1 nehlasoval. Konštatujem, že sme schválili návrh novely zákona č. 401 o meste Košice. Pán poslanec Bublavý bude teraz uvádzať hlasovanie v druhom čítaní o návrhu pána poslanec Maroša Kondróta na vydanie zákona, ktorým sa mení a dopĺňa zákon č. 377 o hlavnom meste Bratislave, tlač 200. (Hlasovanie o návrhu poslanca Národnej rady Slovenskej republiky Maroša Kondróta na vydanie zákona, ktorým sa mení a dopĺňa zákon Slovenskej národnej rady č. 377/1990 Zb. o hlavnom meste Slovenskej republiky Bratislave v znení neskorších predpisov , tlač 200.)
Pčolinský, Peter, podpredseda NR SR (2023-01-26):
Ďalší vystupujúci v rozprave bude pán poslanec Kamenický. (Reakcia z pléna.) Po ňom by mal vystúpiť (reakcia z pléna), pán poslanec, prosím vás. Po ňom by mal vystúpiť pán poslanec Mizík, ale ten sa už odhlásil, čiže môžte ho dať z tabule preč. Za ním bude nasledovať pán poslanec Susko, pán poslanec Svrček a pán poslanec Šeliga a potom sa otvorí ústna rozprava. Chcem len upozorniť, že pravdepodobne písomná rozprava skončí už do devätnástej, to znamená, upozorňujem poslancov, ktorí sledujú tento prenos, že možno za nejakú hodinku, možno dve, budeme otvárať ústnu rozpravu. Čiže ak má niekto záujem, nech teda v tej sále je. Ďakujem pekne. Pán poslanec, ospravedlňujem sa, máte slovo, nech sa páči.
Pročko, Jozef, poslanec NR SR (2021-10-26):
Tak, pán Takáč, tak to bolo úžasné. To bola taká znôška, ospravedlňujem sa za ten výraz, stupidít, že to nie je možné. Vy ste posplietali všetko možné. Vy ste posplietali Plačkovú, vy ste tam splietali, čo, ako budeme voliť, ale povedali ste, že sme partia nevzdelaných ľudí. No toto by naozaj tretiak na základnej škole lepšie povedal ako vy. Vy už nikdy v živote radšej nevystupujte. Vy ste povedali, že čo Matovič povedal o Sulíkovi. Mne veľmi vadí to, že oni majú takýto osobný vzťah, mne to veľmi vadí. Poznám obidvoch a o obidvoch si ja myslím, že sú to čestní ľudia. To si myslím o nich. Spýtali ste sa, ako budeme voliť, poslanci OĽANO, či slobodne? No viete, my na každom klube, keď sa riešia veci, tak naozaj slobodne sa rozhodujeme, ale keď ten váš Fico zavelí, vy sa postavíte, vy idete dopredu, dozadu, vy, Fico povie – tu sa postav za mňa – a vy tam stojíte ako také ovečky, vy ako (povedané so smiechom) hlasujete? Slobodne? Sulík varil halušky v tričku. No to bola ďalšia stupidita. Počúvajte, smerohlasáci, vy v tričkách kosíte, oriete, vy si robíte (povedané so smiechom), to je čistá katastrofa, čistá. Vy tu rozprávate, že zabudnite, vy tu rozprávate, že zabudnite na to, čo bolo a vy ste tu povyťahoval takú minulosť, čo všetko bolo, to je niečo neuveriteľné. K tej Plačkovej chcem naozaj povedať, Plačková, vy ste tu spomínali Plačkovú, no ja neviem, či si nepamätáte, že Plačková mala krásnu fotku s Pellegrinim. Ja neviem, či ste zabudli na vášho strapatého, ktorý zásoboval celú vašu zaujímavú kokaínovú skupinku, ktorého chytili v tom Rakúsku, ale Fico to tam povybavoval veľmi krásne. Vy Plačkovú nespomínajte, chlapci, radšej si nos utrite do biela. Viete, pán Takáč, vy tu rozprávate o tom, ako SMER – sociálna demokracia ide pomáhať. Viete, čo ste pomáhali? Kradnúť a okrádať toto Slovensko.
Zelník, Štefan, poslanec NR SR (2018-05-10):
Ďakujem pekne za slovo. Vážené dámy, vážení páni, ja len chcem pripomenúť členom výboru pre zdravotníctvo, že pokračovanie výboru bude o dvanástej hodine dnes v zasadacej miestnosti výboru pre zdravotníctvo. Ďakujem.
I. Štefanec, poslanec: (2009-04-17):
A ešte jednu poznámku. Prečo to navrhujeme pod ministerstvom financií? No práve preto, aby sme zabránili takým nezmyselným sporom, aké sa dejú teraz medzi ministerstvom financií a Fondom národného majetku, keď aj minulý rok, keď sme boli na poslaneckom prieskume na Fonde národného majetku, sme riešili spor medzi ministerstvo financií a fondom, keď ministerstvo uložilo miliónovú pokutu fondu za to, že nemali jednotný výklad pravidiel, tých istých pravidiel. Je nezmyselné, ak štátne inštitúcie sa medzi sebou hádajú, ukladajú si pokuty. Je racionálne, aby takáto správa bola pod jednou strechou. Fond národného majetku nemá žiadny zmysel v súčasnosti, jeho existencia je zastaraná, dokázateľne to pochopili aj v iných krajinách, myslím si, že by sme to mali pochopiť aj na Slovensku. Ďakujem.
Sulík, Richard, predseda NR SR (2011-02-01):
Pán poslanec Čaplovič.
Kaník, Ľudovít, poslanec NR SR (2012-08-03):
Pán predseda, ja vám skúsim ešte navrhnúť naozaj korektné riešenie. Viete, máme dve možnosti, prevalcovali ste si to tu absolútne nefér nedemokratickým spôsobom a neplatným. (Ruch v sále.) Nechajte ma! Môžete kričať, aj my môžeme kričať, pomôže nám to? No! Tak ma nechajte dohovoriť! A budeme rešpektovať toto. Pozrite sa, ja môžem rozprávať, keď chcete, do polnoci. (Ruch v sále. Potlesk.) Chcete to? No, vážené dámy, vážení páni, až toto považujete za dôstojné, keď Národná rada sa uznesie na tom, že rokuje do 16.00 hodiny a vy si potom, potom odhlasujete hocikedy hocičo, len preto, že máte väčšinu, to je to, o čom hovorím, že tak ako prišlo návrh na skrátené, dobre, pokračujem v rozhovore o skrátenom legislatívnom konaní. (Potlesk.) Som zvedavý, ako mi budete skákať do reči, ako budete kričať, ako budete búchať, fajn. Takže... (Prerušenie vystúpenia predsedajúcim.)
Paška, Pavol, predseda NR SR (2014-10-29):
Dám aj ostatné procedurálne návrhy a potom budeme hlasovať, dobre, o jednotlivých návrhoch. Pán poslanec Hraško.
Nicholsonová, Lucia, poslankyňa NR SR (2015-10-21):
Ďakujem pekne. Ja si myslím, že tak ako pri Mičurine, aj pri celej IUVENTE im ide o to, aby to išlo dostratena. Jednoducho teraz sa akože otvorila náruč pána ministra a vyzýva občianske združenia, aby predložili nejaké projekty, bez nejakých ďalších usmernení, a myslím, že ide o to, že jedného dňa sa postaví pred kameru a povie: „No vidíte, aké ste neschopné, občianske združenia. Proste nič ste mi nepredložili, tak ja to teraz musím predať, zbaviť sa toho, vyhlásiť za prebytočný majetok.“ Čokoľvek. K tomu projektu, o ktorom ste hovorili, tie balíčky, samozrejme, že tam išlo o to, aby sa to nedalo skontrolovať a, samozrejme, že sa to kontroluje veľmi ťažko. Ja mám informácie o konkrétnych školách, ktoré nedostali vôbec žiadne balíčky v rámci tohto projektu. Mám informácie o školách, ktoré dostali také smiešne balíčky, ako to je spomínané, zubná kefka, zubná pasta a mydlo. Ale viete, čo je problém? Že tu je tak brutálne ovzdušie zastrašovania, že tí riaditelia ma prosili, aby som ani nespomenula, o ktorú školu ide, pretože sa boja, že zo strany zriaďovateľa budú okamžite vykopnutí, keď povedia pravdu, že celý ten projekt bol jeden veľký tunel. Ja vystúpim ešte raz v tej rozprave a poviem konkrétne veci, pre ktoré si myslím, že žiadne socializačné balíčky, prosím vás pekne, tam vôbec nedošlo k plneniu tej zmluvy. Tie školy tie balíčky jednoducho nemajú. A jediné, prečo v tomto víťazíte a prečo vždy budete víťaziť v týchto vytunelovaných projektoch, je to, že ste tak brutálnym spôsobom vystrašili tých ľudí, ktorí sú odkázaní na ten smiešny príjem z toho riaditeľovania pri tej škole, že sa boja rozprávať, a preto je to ťažko dokázateľné.
Blanár, Juraj, podpredseda NR SR (2021-05-03):
Pán poslanec Richard Takáč.
Drobný, Stanislav, poslanec NR SR (2017-10-18):
Hlavnou úlohou domobrany by bolo preventívnou hliadkovou činnosťou prispievať k vyššej úrovni ochrany občanov. Domobrana nemá nahradiť žiadnu z ozbrojených zložiek, ale v zmysle predkladaného návrhu zákona by podporovala a dopĺňala Policajný zbor a obecné polície všade tam, kde ich výkon služby je nepostačujúci na zaistenie dostatočnej úrovne ochrany občanov a verejného poriadku. Pôsobnosť príslušníkov domobrany je navrhovaná na celom území samosprávneho kraja. V tom je rozdiel oproti príslušníkom mestských a obecných polícií, ktorí zo zákona môžu pôsobiť v katastri vlastnej obce alebo len v obci, s ktorou majú zmluvný vzťah. Náklady na domobranu by boli nižšie ako na iné zložky rovnakého zamerania. Dôstojnícky zbor by tvorili profesionáli platení samosprávnym krajom, ostatní radoví príslušníci domobrany by boli dobrovoľníci, ktorí by požívali v zákone definované občianske výhody. Výcvik by zabezpečoval samosprávny kraj vo svojich zariadeniach. Dĺžka trvania prípravy dobrovoľných príslušníkov domobrany je v zákone definovaná minimálne na dvesto hodín. Bolo by na jednotlivých krajoch definovať, či bude výcvik uskutočňovať v štýle výcviku mestských a obecných polícií, alebo by to boli viac talianski karabinieri, u ktorých sa policajný výcvik prelína s vojenským. Vybudovať slovenskú verziu karabinierov je úloha na viac ako jedno volebné obdobie. Hlasovanie za tento návrh zákona je položenie základného kameňa tejto úlohy. Ďakujem za pozornosť.
P. Paška, poslanec: (2006-02-07):
Chcem len zdôrazniť, pretože niekedy aj Smer – Sociálna demokracia z pohľadu svojej interpretácie systémovej zmeny v zdravotníctve je obviňovaná z akéhosi návratu do temnej minulosti a verejnosť je strašená tým červeným súknom minulosti, chcem zdôrazniť, že nikdy koncept, ktorý sme niekoľkokrát v tejto Národnej rade prezentovali, nespochybnil otázku súkromnovlastníckych právnych vzťahov a nespochybnil historicky definovaný spôsob kreovania vysokého podielu súkromných poskytovateľov zdravotnej starostlivosti na Slovensku tak, ako tá genéza bežala od 90. rokov postupným odštátňovaním zdravotníckeho zásobovania lekárenstva a primárnej sféry, sekundárnej sféry a neskôr aj prieniku súkromných poskytovateľov v lôžkovej oblasti. Ak hovoríme o návrate určitej miery štátneho výkonu v zdravotnej politike, hovoríme predovšetkým o kontrole verejných zdrojov, o kontrole verejných zdrojov. A práve opačne na rozdiel od tzv. pravicovoliberálneho konceptu chceme zabezpečiť rovný prístup a rovné podmienky pre všetkých poskytovateľov s rešpektovaním súkromnovlastníckych vzťahov. Ďakujem pekne.
B. Bugár, podpredseda NR SR: (2004-02-03):
Vážené panie poslankyne, vážení páni poslanci, pristúpime k jednotlivým hlasovaniam o tých vládnych návrhoch, ktoré sme prerokovali. Najprv budeme hlasovať o vládnom návrhu zákona o spotrebnej dani z tabakových výrobkov (tlač 466). Spoločným spravodajcom je pán poslanec Hamarčák, nech sa páči, máte slovo a môžete uviesť jednotlivé hlasovania. I. Hamarčák, poslanec: Ďakujem, pán podpredseda, za slovo. V rozprave k tomuto vládnemu návrhu zákona vystúpili dvaja páni poslanci. Pán poslanec Hurban predložil deväť pozmeňujúcich návrhov a pán poslanec Maxon predložil dva pozmeňujúce návrhy a návrh na uznesenie Národnej rady Slovenskej republiky. Pán poslanec Maxon požiadal, aby sa o pozmeňujúcich návrhoch zo spoločnej správy hlasovalo osobitne o návrhoch č. 2 a č. 3. Takže navrhujem, aby sme hlasovali o pozmeňujúcich návrhoch zo spoločnej správy 1, 4 až 31 spoločne s odporúčaním gestorského výboru schváliť.
Pellegrini, Peter, predseda NR SR (2015-12-11):
Pán poslanec Kadúc.
Bugár, Béla, podpredseda NR SR (2016-10-12):
Prezentujme sa a hlasujme. (Hlasovanie.) Prítomných 136 poslancov, za 99, 37 sa zdržalo hlasovania. Konštatujem, že sme schválili návrh novely vládneho zákona. Budeme pokračovať v druhom čítaní, a to hlasovaním o vládnom návrhu zákona, ktorým sa mení a dopĺňa daňový poriadok, tlač 182. Prosím teraz pána poslanca Adamčíka ako spoločného spravodajcu z výboru pre financie a rozpočet, aby uviedol jednotlivé hlasovania. [Hlasovanie o vládnom návrhu zákona, ktorým sa mení a dopĺňa zákon č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 182.]
Danko, Andrej, predseda NR SR (2016-06-14):
Vážené panie poslankyne, vážení páni poslanci, otváram rokovanie šiestej schôdze Národnej rady Slovenskej republiky. Na úvod schôdze zistím prítomnosť poslancov. Prosím, aby sme sa pred začatím rokovania prezentovali. (Prezentácia.) Ďakujem. Konštatujem, že je prítomných 118 poslancov a Národná rada je uznášaniaschopná. Národná rada je teda schopná uznášať a môžeme pokračovať v rokovaní. Na šiestej schôdzi Národnej rady budú overovateľmi poslanci Róbert Puci a Natália Grausová. Náhradníkmi budú poslanci Peter Kresák a Peter Pčolinský. Na dnešnom rokovacom dni o ospravedlnenie požiadali, o ospravedlnenie neúčasti na dnešnom dni, z dôvodu pracovnej cesty sú ospravedlnení poslanec Blaha, poslanec Klus a o ospravedlnenie požiadali poslanec Farkašovský, Laššáková, Lipšic, Macháčková, Raši, poslankyňa Vaľová. Návrh programu schôdze vám bol rozdaný. Chcem uviesť, že poslanci, členovia klubu za hnutie SME – RODINA podali návrh na zmeny v zložení výborov. Tento bod by sme prerokovali dnes po hlasovaní o 17.00 hod. Skôr, ako dám slovo poslancom, ktorí budú chcieť navrhnúť zmenu alebo doplnenie programu, uvádzam, že v návrhu programu sa uvádzajú aj materiály príslušných inštitúcií predložené v súlade s platnými zákonmi, ktoré na návrh gestorských výborov uvedú ich predkladatelia, ako sú uvedení v návrhu programu. Na to, aby mohli uvedené materiály uviesť a vystúpiť v rozprave, je potrebný súhlas Národnej rady. Navrhujem, aby sme tento súhlas s ich vystúpením vyslovili schválením programu ako celku, pokiaľ nikto nepredloží iný návrh. Teraz pristúpime k schvaľovaniu návrhu bodu šiestej schôdze. Pýtam sa vás, panie poslankyne, páni poslanci, či má niekto z vás návrhy na zmeny alebo doplnenie programu. Traja poslanci. Poprosím, pán poslanec Zsolt Simon.
Pčolinský, Peter, doterajší podpredseda NR SR (2023-10-25):
Pán poslanec Matúš Šutaj Eštok.
M. Urbáni, poslanec: (2006-10-17):
Čo sa týka 4 mesiacov navýšenia platby štátu za svojich poistencov zo 4 na 5 %, si myslím, že to nebude. A chcem veriť tomu, že to nebude len na 4 mesiace. Ja som to bral tak, že 4 mesiace pán minister dostal čas, aby spravil reštrikčné opatrenia, aby zabránil plytvaniu peňazí v zdravotníctve, aby zapchal na lieviku dieru. A chcem veriť a v to verí aj lekárska obec, že tie peniaze dostanú, teda budú navýšené po celý rok. Ďakujem pekne.
Fecko, Martin, poslanec NR SR (2019-01-31):
Ďakujem pekne, pani kolegyňa a páni kolegovia. Takže áno, VÚC-ka, poďme od VÚC-ky. Takže keď sme preberali, naši, hovorili ste iba o dvoch krajoch, ja hovorím o všetkých krajoch, tak prakticky už sme mali rozpočet na ďalší rok pripravený, vybavené, nemohli sme s ním robiť nič. To je číslo jedna. Po druhé, tlmočil som, áno, začneme sa tým zaoberať, ale pýtam sa, jak je to možné, že sme to od roku vzniku VÚC-iek vôbec neriešili. My sme tam nemali ani jedného poslanca, to vám garantujem, ani jedného predsedu VÚC-ky. Takže, vážení, ja sa pýtam, štát odovzdal kompetenciu a sa vykašlal na vysporiadanie. A to je problém. A Slovenský pozemkový fond môže aj vlastnú iniciatívu vyvinúť, vážení, lebo to má v náplni práce, takže, pozor, môže iniciovať, zákon na to už je a funguje, len sa pýtam, jak je to možné, že to nejde, sa to nerealizuje v praxi. A potom máme rôzne žaloby na súde, ktoré nás stoja v Štrasburgu, viete koľko. Jedna prehratá žaloba 5 miliónov korún. Vybavené. Tak sa pýtam, z jakých peňazí chceme platiť tie žaloby, ktoré budú ďalšie. Takže toto. Takže áno, pán kolega, beriem, dal som iniciatívu, uvidíme ako v ďalšom rozpočte. Čo sa týka, ktoré stavovské, no spomínal som lesákov. No dobre, však máme tam združenie vlastníkov lesov. Máme a urbariátov, nech sa páči, nech tam budú, nech takisto, oni takisto. Slovenský pozemkový fond má veľké podiely v urbariátoch. Viete, jaké sú tam problémy? Týkajúce sa napríklad poľovných revírov? Však to sú neskutočné problémy! Keď Slovenský pozemkový fond sa prikloní na stranu oligarchov a, chudáci, miestni poľovníci, viete, kam môžu ísť?! A ja vám prinesiem desiatky príkladov. Len keď začnete sa, vyskakovať, tak viete, čo sa stane? Že urbariát vás zneguje v mnohých prípadoch. Však aj vy dostávate, neverím, že vy nedostávate, kolegyne a kolegovia, sťažnosti z urbariátov, ako pôsobí fond, keď majú nejaké rozhodnutie, valné zhromaždenie. V niektorých prípadoch je to katastrofa.
Laurenčík, Milan, podpredseda NR SR (2020-12-08):
Pán poslanec Eduard Kočiš.
Baláž, Radovan, poslanec NR SR (2019-04-04):
Ďakujem pekne za slovo, vážený pán predsedajúci. Vážené kolegyne, kolegovia, v krátkosti, jedná sa o návrh zákona na zrušenie zákona o osobitnom odvode obchodných reťazcov. Je to reakcia na predbežné opatrenie zo strany Európskej komisie. Keďže Európska komisia má údajne pochybnosti, či je tento návrh zákona a takáto štátna pomoc v súlade s pravidlami Európskej únie. Vzhľadom na skutočnosť, že vyšetrovanie Európskej komisie nie je časovo obmedzené, pristúpili sme ako navrhovatelia k riešeniu vzniknutej tejto situácie, že navrhneme samotné zrušenie zákona o osobitnom odvode obchodných reťazcov. Pán predseda, skončil som.
A. Belousovová, podpredsedníčka NR SR: (2009-02-10):
Pán poslanec Štefanec.
Glváč, Martin, podpredseda NR SR (2018-05-17):
S reakciou pán poslanec Fecko.
R. Chmel, minister kultúry SR: (2004-12-02):
Ďakujem pekne, pán predseda.